Contribuie la întărirea organismului şi susţine sistemul imunitar. Dacă medicii Antichităţii au încadrat măceşul în tezaurul lor medical, tocmai în 1885 specialiştii i-au acordat locul meritat în Farmacopeea Britanică. Iar la noi, bogăţia în vitamine a fructelor sale a primit recunoaşterea lumii medicale ştiinţifice la începutul secolului XX. Astăzi, avem oricând la îndemână un ceai care înlesneşte digestia, potoleşte setea şi produce diureză. Şi care, chiar la o lungă întrebuinţare, nu produce iritare rinichilor. Întrebuinţări principale Avitaminoză, inapetenţă, sursă de vitamina C. Alte întrebuinţări Prevenirea răcelii şi gripei; oboseală; convalescenţă; tulburări de circulaţie periferică; litiază renală; sechele de hepatită. INGREDIENTE: Fructele arbustului Rosa canina L., fam. Rosaceae, sunt bogate în vitamina C; mai conţin vitaminele B, E, K, P, provitamine A; pectine; acizi organici, flavonoizi, carotenoide. MOD DE ADMINISTRARE Se beau 2-3 căni cu ceai pe zi. A nu se administra continuu o perioadă mai lungă de 3 luni. Dacă aveţi în continuare nevoie de acest ceai, puteţi relua administrarea după o pauză de o lună. Preparare: Peste un plic se toarnă 200 ml apă clocotită şi se lasă 10 minute acoperit. Contraindicaţii Nu se recomandă în caz de hipersensibilitate la această plantă. La dozele recomandate nu se cunosc contraindicaţii.